Here is a page extracted from Wikipedia that may contain CSS, HTML, and a lot of unformatted text.

Title: प्रभास
Content: प्रभास (𑂍𑂨𑂟𑂲: 𑂣𑂹𑂩𑂦𑂰𑂮) (जनम: 23 अक्टूबर 1979) एक ठो भारतीय एक्टर बाने जिनके मुख्य रूप में तेलुगु भाषा के फिलिम सभ में काम करे खातिर जानल जाला। प्रभास के फिलिमी कैरियर के पहिली फिलिम 2002 में आइल ईश्वर नाँव के पारिवारिक ड्रामा फिलिम रहल।

प्रभास के कुछ उल्लेख जोग फिलिम सभ में वर्षम् (2004), छत्रपति (2005), चक्रम् (2005), बिल्ला (2009), डार्लिंग (2010), मिस्टर परफेक्ट (2011), आ मिर्ची (2013) के नाँव आवे ला। प्रभास के राज्य स्तर के अवार्ड, नंदी अवार्ड, उनका फिलिम मिर्ची खातिर मिल चुकल बा। बॉलीवुड में ऊ प्रभुदेवा के फिलिम एक्शन जैक्शन में लउकल रहलें।

साल 2015 में एसएस राजामौली के फिलिम बाहुबली: दि बिगेनिंग (2015) में मुख्य भूमिका कइलें आ ई फिलिम भारत में अबतक ले के चउथी सभसे ढेर कमाई वाली फिलिम बनल। एकरा बाद यही के सीक्वल फिलिम बाहुबली 2: दि कन्क्लूजन (2017) जवन भारत के पहिली अइसन फिलिम बनल जे ₹1000 करोड़ (US$155 मिलियन) से ढेर कमाई कइले होखे।

फिलिमसूची

इहो देखल जाय
 बाहुबली 2: दि कन्क्लूजन

संदर्भ

भारत के लोग
तेलुगु फिलिम एक्टर
जियत लोग
1979 में जनम